The English and Scottish Popular Ballads/Part 2/Chapter 40

The Queen of Elfan’s Nourice
I HEARD a cow low, a bonnie cow low, An a cow low down in yon glen; Lang, lang will my young son greet Or his mither bid him come ben. I heard a cow low, a bonnie cow low, An a cow low down in yon fauld; Lang, lang will my young son greet Or his mither take him frae cauld. * * * * *	. . . . .	. . . .	Waken, Queen of Elfan, An hear your nourice moan.’ ‘O moan ye for your meat, Or moan ye for your fee, Or moan ye for the ither bounties That ladies are wont to gie?’ ‘I moan na for my meat, Nor moan I for my fee, Nor moan I for the ither bounties That ladies are wont to gie. . . . . .	. . . . .	But I moan for my young son I left in four nights auld. ‘I moan na for my meat, Nor yet for my fee, But I mourn for Christen land, It’s there I fain would be.’ ‘O nurse my bairn, nourice,’ she says, ‘Till he stan at your knee, An ye’s win hame to Christen land, Whar fain it’s ye wad be. ‘O keep my bairn, nourice, Till he gang by the hauld, An ye’s win hame to your young son Ye left in four nights auld.’ * * * * *	‘O nourice lay your head Upo my knee: See ye na that narrow road Up by yon tree? . . . . . .	. . . . .	That’s the road the righteous goes, And that’s the road to heaven. ‘An see na ye that braid road, Down by yon sunny fell? Yon’s the road the wicked gae, An that’s the road to hell.’ * * * * *